== Kongesøn ==
I [[borgerkrig]]stiden i Norge - fra Jorsalfars død i 1130 og frem til [[1240]] - var der løbende stridigheder mellem forskellige kongsemner. Magnus 4. blev opfostret hos [[lendmann]]en Vidkunn Jonsson<ref>[https://nbl.snl.no/Vidkunn_Jonsson Vidkunn Jonsson – Norsk biografisk leksikon<!-- Botgenereret titel -->]</ref> på [[Bjarkøy]], men var hos sin far, kong Sigurd, da denne døde i [[Oslo]] i 1130, og blev straks taget til konge. Faren havde udset ham til at være enekonge, men Magnus måtte dele kongemagten med sin fars påståede halvbror Gilchrist, kaldt [[Harald Gille]], som påstod at være søn af [[Magnus Barfod]] og var taget til konge på [[Ting (folkeforsamling)|Haugating]] ved [[Tønsberg]]. Harald Gille var så populær, at Magnus ikke havde andet valg end at acceptere ham som medkonge.<ref name="autogeneret1" />
 
== Ægteskab med Knud Lavards datter ==
Magnus blev i [[1133]] gift med [[Knud Lavard]]s datter Kirsten, der skal være omtalt i [[folkevise]]n om ''Prins Buris og Liden Kirsten''. Kort tid efter [[bryllup]]pet flygtede Kirstens farbror [[Erik Emune]] til Norge; og da Kirsten opdagede, at hendes ægtefælle planlagde at udlevere hendes farbror til hans fjender, røbede hun sin mands rænker for sin farbror, som dermed undslap. Magnus forstødte hende derfor. Senere kendes Kirsten kun som [[vidne]], da [[Erik Lam]] udstedte et gavebrev til [[Odense]] [[kloster]] i [[1141]]. Folkevisen omtaler i øvrigt "liden Kirsten" som den "[[Valdemar den Store]]s søster", der havde et forhold til [[Henrik Skadelår]]s søn, [[prins Buris]], og ligger gravlagt udenfor [[Vestervig Kirke]];<ref>[https://runeberg.org/dbl/9/0190.html 188 (Dansk biografisk Lexikon / IX. Bind. Jyde - Køtschau)<!-- Bot genereret titel -->]</ref> men det er der ikke noget historisk hold i.<ref>[https://denstoredanske.lex.dk/Buris_Henriksen Buris Henriksen | Gyldendal - Den Store Danske<!-- Bot genereret titel -->]</ref>
Historie